wannaphong/clean_thaiwikipedia huggingface dataset:
# กุหลาบลอเรนเซีย
กุหลาบลอเรนเซีย หรือ ช้างลอเรนเซีย  เป็นกล้วยไม้ชนิดหนึ่ง ที่อยู่ในสกุลกุหลาบ

เป็นกล้วยไม้ที่มีถิ่นกำเนิดในหมู่เกาะฟิลิปปินKew World Checklist of Selected Plant Families มีถิ่นที่อยู่เดียวกับแวนด้า แซนเดอเรียน่า (Euanthe sanderiana) โดยที่ โรเบลิน เป็นผู้สำรวจพบกล้วยไม้กุหลาบชนิดนี้ ได้ตั้งชื่อเป็นเกียรติแก่ เลดี้ลอเรนซ์ ภรรยาของนายกสมาคมพืชกรรมแห่งประเทศอังกฤษ

ลักษณะของกุหลาบลอเรนเซีย มีความคล้ายคลึงกันกับกุหลาบกระเป๋าปิด (A. odoratum) ซึ่งเป็นกล้วยไม้สกุลเดียวกันที่พบทางภาคใต้ของประเทศไทยมาก แต่มีความแตกต่าง คือ ต้นและใบใหญ่กว่าเล็กน้อย ดอกมีขนาดใหญ่กว่าอย่างสังเกตได้ชัดเจน เดือยดอกของกุหลาบลอเรนเซียค่อนข้างเหยียดลง ไม่โค้งงอมา ปลายแผ่นปากมีริมซึ่งมีลักษณะเป็นฟันเล็กละเอียดเห็นได้ชัด นอกจากนั้นยังมีกลีบยาวอีกด้วย ถุงที่โคนเดือยดอกของกุหลาบลอเรนเซียนั้นใหญ่ของกุหลาบกระเป๋าปิดเกือบเท่าตัว นอกจากนั้นกุหลาบกระเป๋าปิดยังมีกลิ่นแรงกว่าอย่างสังเกตได้ชัดเจน อีกทั้งการออกดอก กุหลาบลอเรนเซียก็ยังมีการออกดอกที่ล่าช้ากว่าถึง 3 เดือน โดยจะออกดอกในช่วงกลางปี ราวเดือนสิงหาคม-กันยายน

สำหรับในประเทศไทยแล้ว กุหลาบลอเรนเซียมีการนำเข้ามาปลูกกันเป็นเวลานานกว่า 30 ปีมาแล้ว โดยผสมข้ามสกุลกับกล้วยไม้สกุลแวนด้า หรือสกุลช้าง จนเกิดเป็นความหลากหลายทางสายพันธุ์ต่าง ๆ อาทิ A. l. var.amesiana ซึ่งมีช่อดอกยาวและดอกมีสีเหลืองส้ม ปลายกลีบมีแต้มสีม่วง และ A. l. var.sanderana มีช่อดอกยาวถึง 50 เซนติเมตร ปากมีสีอมเหลือง ส่วนกลีบมีสีขาวครีม และมีแต้มสีม่วงแดงที่ปลายกลีบทุกกลีบหนังสือ หอมกลิ่นกล้วยไม้ โดย ระพี สาคริก: พฤศจิกายน พ.ศ. 2545 สำนักพิมพ์เนชั่นบุ๊คส์ ISBN 974-9548-69-8รายการเพื่อนเกษตร ทางช่อง 7 วันจันทร์ที่ 28 มีนาคม พ.ศ. 2554

สำหรับสถานภาพในธรรมชาติของกุหลาบลอเรนเซียในปัจจุบันนั้น ใกล้สูญพันธุ์เนื่องจากถิ่นที่อยู่ซึ่งเป็นป่าดิบชื้นนั้นถูกคุกคามและมีการปรับแก้มากเกินไป
# มาตรวัดซอฟต์แวร์
มาตรวัดซอฟต์แวร์ เป็นระเบียบขั้นตอนเพื่อใช้ระบุระดับของคุณลักษณะในมิติใดมิติหนึ่งของ ซอฟต์แวร์ มาตรวัดจำเป็นต้องมีค่าวัด (measure) ที่ได้จากการวัด (measurement) ซึ่งเป็นการทำให้อธิบายคุณลักษณะในเชิงปริมาณ มาตรวัดซอฟต์แวร์ทำให้เกิดการเปรียบเทียบคุณลักษณะในเชิงปริมาณซึ่งสามารถนำไปใช้ประกอบวิเคราะห์รวมทั้งปรับปรุงทั้งตัวซอฟต์แวร์ที่ผลิตขึ้นรวมทั้งกระบวนการในแต่ละขั้นตอนการพัฒนาได้ 

 มาตรวัดซอฟต์แวร์ที่พบบ่อย 
มาตรวัดซอฟต์แวร์ที่พบบ่อยประกอบด้วย:
 บั๊กของซอฟต์แวร์ ต่อบรรทัดของโค้ดโปรแกรม
 โคโคโม (COCOMO)
 ความครอบคลุมของโค้ด
 การเกาะกลุ่มกัน (Cohesion)
 การพึ่งพากัน (Coupling)
 ความซับซ้อนของวงจรของโค้ดโปรแกรม (Cyclomatic complexity หรือ McCabe's complexity)
 ฟังก์ชันพอยต์
 ค่าความซับซ้อนของฮัลสเตด (Halstead Complexity)
 ความยาวของเส้นทางของคำสั่ง (Instruction path length)

 ระเบียบวิธีในการใช้มาตรวัดซอฟต์แวร์ 
มาตรวัดซอฟต์แวร์เป็นการวัดในระดับปฏิบัติการแต่ในการวัดเพื่อให้ได้ผลลัพธ์ในการปรับปรุงคุณลักษณะด้านต่างๆจำเป็นต้องมีการวางแผนและตั้งเป้าหมายในการประยุกต์ใช้มาตรวัด รวมถึงวิเคราะห์ผลลัพธ์ให้ได้ความหมายตามที่แผนการวัดต้องการ ระเบียบวิธีหนึ่งที่ถูกนำมาประยุกต์ใช้คือ GQM (Goal Question Metric)  ซึ่งเป็นการวางแผนและทำการประยุกต์ใช้มาตรวัดให้ได้ตามเป้าหมายที่วางแผนไว้

 ประโยชน์ของมาตรวัดซอฟต์แวร์ 
มาตรวัดซอฟต์แวร์ให้ประโยชน์กับผู้ที่เกี่ยวข้องกับขั้นตอนการพัฒนาซอฟต์แวร์ดังต่อไปนี้
 โปรแกรมเมอร์
 หัวหน้าโครงการ
 ผู้จัดการกระบวนการพัฒนาซอฟต์แวร์
# กฤษติกา คงสมพงษ์
รองศาสตราจารย์ กฤษติกา คงสมพงษ์ (เกิด 8 กันยายน พ.ศ. 2508) อดีตนายกสมาคมแม่บ้านทหารบก, อาจารย์ประจำสาขาการตลาด สถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย,กรรมการสภาสถาบันผู้ทรงคุณวุฒิของสถาบันเทคโนโลยีพระจอมเกล้าเจ้าคุณทหารลาดกระบังประกาศสำนักนายกรัฐมนตรี เรื่อง แต่งตั้งนายกสภาสถาบันและกรรมการสภาสถาบันผู้ทรงคุณวุฒิของสถาบันเทคโนโลยีพระจอมเกล้าเจ้าคุณทหารลาดกระบัง อาจารย์พิเศษสาขาการตลาด คณะพาณิชยศาสตร์และการบัญชี มหาวิทยาลัยธรรมศาสตร์, อดีตพิธีกรรายการกำจัดจุดอ่อนทางสถานีวิทยุโทรทัศน์ไทยทีวีสีช่อง 3 และรายการลูกใครหว่า อีกทั้งได้รับเชิญไปเป็นวิทยากรอยู่บ่อยครั้ง ปัจจุบันเป็นอาจารย์ประจำสถาบันบัณฑิตบริหารธุรกิจศศินทร์ แห่งจุฬาลงกรณ์มหาวิทยาลัย เป็นกรรมการสถาบันผู้ทรงคุณวุฒิของสถาบันเทคโนโลยีพระจอมเกล้าเจ้าคุณทหารลาดกระบัง ดำรงตำแหน่งกรรมการอิสระ บริษัท ไทยเบฟเวอเรจ จำกัด (มหาชน) และเป็นนักวิชาการด้านการตลาดและบริหารธุรกิจ

 ประวัติ 
กฤษติกา คงสมพงษ์ นามสกุลเดิม ศิริจรรยา เกิดเมื่อวันที่ 8 กันยายน พ.ศ. 2508 ที่กรุงเทพมหานคร เป็นบุตรคนโตในจำนวนพี่น้อง 2 คน มีน้องสาวชื่อ นางสาวดุจฤดี ศิริจรรยา เมื่ออายุ 10 ปี ย้ายไปอยู่สหรัฐ

กฤษติกาสำเร็จการศึกษาระดับปริญญาตรีสาขาบริหารธุรกิจระหว่างประเทศ จากมหาวิทยาลัยจอร์จวอชิงตัน, ระดับปริญญาโทสาขาการตลาด จากสถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย และระดับปริญญาเอกสาขาการตลาด จากคณะพาณิชยศาสตร์และการบัญชี มหาวิทยาลัยธรรมศาสตร์ 

กฤษติกาสมรสกับพลเอก อภิรัชต์ คงสมพงษ์ โดยไม่มีบุตรร่วมกัน

 ผลงานพิธีกร 
 กำจัดจุดอ่อน
 รวยรายวัน
 ลูกใครหว่า
 ก๊วนข่าวเช้าวันหยุด
 เดินหน้า ประเทศไทย (คสช.)
 ฝ่าวิกฤติกับกฤษติกา

 หนังสือ 
 ใครคือจุดอ่อน

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๐, เล่ม ๑๓๔ ตอนที่ ๔๗ ข หน้า ๒๓๕, ๒๘ กันยายน ๒๕๖๐
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๘, เล่ม ๑๓๒ ตอนที่ ๓๑ ข หน้า ๑๗๒, ๔ ธันวาคม ๒๕๕๘
# สาธารณรัฐเอโซะ
สาธารณรัฐเอโซะ  เป็นรัฐที่สถาปนาโดยผู้จงรักภักดีต่อโชกุนตระกูลโทกูงาวะ ภายหลังการล่มสลายของรัฐบาลโชกุนโทกูงาวะ ตั้งอยู่บนเกาะเอโซะ ปัจจุบันคือเกาะฮกไกโด ซึ่งเป็นเกาะใหญ่เป็นอันดับ 2 ของญี่ปุ่น แต่มีประชากรเบาบาง ตั้งอยู่ทางด้านเหนือสุดของญี่ปุ่น เอโซะนั้นมีชื่อเสียงจากการเป็นรัฐบาลแห่งแรกที่ได้พยายามจะจัดตั้งการปกครอบแบบระบอบประชาธิปไตยในญี่ปุ่น

ประวัติ

หลังจากที่กองทัพของรัฐบาลโชกุนโทกูงาวะพ่ายแพ้กองทัพของสมเด็จพระจักรพรรดิในสงครามโบชินระหว่างการปฏิรูปสมัยเมจิ ทหารเรือที่จงรักภักดีต่อโชกุนตระกูลโทกูงาวะส่วนหนึ่งนำโดยพลเรือเอกเอโนโมโตะ ทาเกอากิ (榎本 武揚  Enomoto Takeaki) ได้อพยพไปยังเกาะเอโซะ (ปัจจุบันคือเกาะฮกไกโด) ทางด้านเหนือสุดของญี่ปุ่น พร้อมด้วยนายทหารหลายหมื่นนายและกลุ่มที่ปรึกษาทางทหารชาวฝรั่งเศส ซึ่งนำโดยฌูลส์ บรูเนต์ (Jules Brunet) พลเรือเอกเอโนโมโตะได้ใช้ความพยายามครั้งสุดท้าย โดยการถวายฎีกาไปยังราชสำนักสมเด็จพระจักรพรรดิ เพื่อขอให่เขาได้มีโอกาสพัฒนาเกาะฮกไกโดและรักษาขนบธรรมเนียมของซามูไรไว้ต่อไปโดยไม่ถูกรบกวน แต่คำขอของเขาก็ได้รับการปฏิเสธ

ในวันที่ 15 ธันวาคม ค.ศ. 1868 ได้มีการประกาศอิสรภาพไม่ขึ้นกับรัฐบาลกลาง สถาปนาสาธารณรัฐเอโซะ ซึ่งมีโครงสร้างการปกครองที่ยึดตามแบบของสหรัฐอเมริกา พลเรือเอกเอโนโมโตะได้รับการเลือกตั้งให้เป็นประธานาธิบดี (総裁 Sōsai) คนแรก การเลือกตั้งครั้งนี้ถือเป็นการเลือกตั้งครั้งแรกของญี่ปุ่น

ผู้บริหารของรัฐบาลเอโซะ200px
ส่วนหนึ่งของคณะผู้นำของสาธารณรัฐเอโซะ พร้อมด้วยประธานาธิบดีเอโนโมโตะ ทาเกอากิ (นั่งแถวหน้า ด้านขวา) เมื่อ ค.ศ. 1869ประธานาธิบดีเอโนโมโตะ ทาเกอากิรองประธานาธิบดีมัตสึไดระ ทาโรรัฐมนตรีทหารเรืออาราอิ อิกูโนซูเกะรัฐมนตรีทหารบกโอโตริ เคซูเกะรองรัฐมนตรีทหารบกฮิจิกาตะ โทชิโซผู้ตรวจการเมืองฮาโกดาเตะนางาอิ นาโอยูกิรองผู้ตรวจการเมืองฮาโกดาเตะนากาจิมะ ซาบูโรซูเกะผู้ตรวจการเมืองเอซาชิมัตสึโอกะ ชิโรจิโระรองผู้ตรวจการเมืองเอซาชิโคซูงิ มาซาโนชิงผู้ตรวจการเมืองมัตสึมาเอะฮิโตมิ คัตสึตาโรรัฐมนตรีการบุกเบิกที่ดินซาวะ ทาโรซาเอมงรัฐมนตรีการคลังเอโนโมโตะ มิจิอากิรัฐมนตรีการคลังคาวามูระ โรคูชิโรผู้บัญชาการกองเรือรบโคงะ เก็งโงผู้บัญชาการกองทหารราบฟูรูยะ ซากูซาเอมงนายทหารพระธรรมนูญทาเกนากะ ชิเงกาตะนายทหารพระธรรมนูญอิมาอิ โนบูโอะ
# เนื้อคู่ฯ อยากดูเรื่อย ๆ ไปจนแก่
เนื้อคู่ฯ อยากดูเรื่อย ๆ คือละครชุด 3 ตอนสุดท้ายที่ไม่ได้ออกอากาศเนื่องจากการถูกถอดออกจากผังอย่างกะทันหัน โดยได้นำออกมาฉายอีกครั้งโรงภาพยนตร์เมเจอร์รัชโยธินเมื่อวันที่ 8 กุมภาพันธ์ พ.ศ. 2554 และในที่สุดก็ได้ออกเป็นชุด ซีดีออกมาจำหน่าย โดยประกอบไปด้วย 3 ตอนสุดท้ายที่ไม่ได้ออกอากาศได้แก่ตอน 'ข่มใจเอาไว้คิดถึงหน้าพ่อแม่ของเธอไว้', 'ยื้อ... ก็เหมือนเราจะยิ่งเหนื่อย' และ 'จากวันนี้จะมีเรา เราและนาย' และได้มีข้อเรียกร้องจากท่านผู้ชมให้มีการฉายละครเรื่องนี้อีกครั้งเป็นกรณีพิเศษ โดยจะเริ่มออกอากาศ 3 ตอนสุดท้ายคือ วันที่ 16 สิงหาคม - 19 สิงหาคม พ.ศ. 2554 เวลา 20.00 น. ทางช่อง เพลย์ แชนแนล

 เรื่องย่อ 

หลังจากเหตุการณ์เหนือธรรมชาติ เมื่อโจไปลบหลู่ท่านเทพเจ้าทันไดของญี่ปุ่น จึงทำให้เกิดแผ่นดินไหวและภัยพิบัติอย่างรุนแรงจนเพื่อน ๆ ชาวคอนโดสวัสดีทวีสุขเกือบเอาชีวิตไม่รอด ในที่สุดเหตุการณ์ก็สงบลง แต่ไม่ทันไร โจศักดิ์ ชาญนารี และเพื่อน ๆ ก็ต้องช็อกแทบสิ้นสติอีกครั้ง เมื่อภาพที่เห็นหลังจากลงไปชั้นใต้ดินที่ญี่ปุ่นกลับกลายเป็นคุณวีและขวัญใจกำลังนอนเปลือยเปล่าอยู่ใต้ผ้าห่มด้วยกัน 2 ต่อ 2 โดยเหตุการณ์หลังจากนี้ จะแบ่งได้เป็น 3 ตอน คือ

 ข่มใจเอาไว้ คิดถึงหน้าพ่อแม่ของเธอไว้ 

หลังจากเพื่อน ๆ เห็นภาพที่ไม่คาดว่าจะเกิดขึ้น คุณวี และ ขวัญใจจึงตกลงกันว่าจะบอกทุกคนไป ว่าทั้งสองยังไม่ได้ทำอะไรกัน และในเมื่อเพื่อน ๆ ทุกคนไม่เชื่อคำโกหกนั้น จึงได้ออกอุบายมาจับผิดผู้ร้ายปากแข็งทั้งสอง ให้รับสารภาพให้ได้

 ยื้อ... ก็เหมือนเราจะยิ่งเหนื่อย  

เรื่องราวหากนับจากตอนที่ภูผาแต่งงานกับธิดา มันก็เป็นเวลา 3 เดือนแล้ว และจะเป็นเวลาที่ภูผาจะได้หย่ากับธิดา เพื่อที่จะได้ไปแต่งงานกับจิ๊บ คู่หมั้นของภูผา แต่เหมือนโชคชะตาเล่นตลกทำให้ภูผาหลงรักธิดาอย่างถอนตัวไม่ขึ้น จึงทำทุกวิถีทางเพื่อยื้อเวลาออกไปให้มากที่สุดให้ได้ แม้ว่านั่นจะหมายถึงการบอกความรู้สึกที่เขามีอยู่กับธิดาก็ตาม

 จากวันนี้จะมีเรา เราและนาย 

เมื่อในที่สุด คุณวีลงเอยกับขวัญใจ และ ภูผาลงเอยกับธิดา โจ จึงกลายเป็นคนเดียวที่ไม่มีคู่ เหตุเกิดจากความเหงา ความโดดเดี่ยว และสัญญาที่ทั้งสองสาวให้ไว้กับโจเมื่อตอนย้ายเข้ามาอยู่คอนโดใหม่ ๆ จึงเกิดศึกชิงนางขึ้น ขวัญใจและธิดาจะเลือกใคร? จะเลือกเพื่อนสนิทอย่างโจ หรือคนสำคัญอย่าภูผาและคุณวี?
# ภคกัญญา เจริญยศ
ภคกัญญา เจริญยศ (เกิด 30 มีนาคม พ.ศ. 2538)  เป็นนักร้อง นักแสดง และพิธีกรชาวไทย อดีตสมาชิกเกิร์ลกรุปสัญชาติไทย คิส มี ไฟฟ์ จากค่ายกามิกาเซ่ ประวัติ แบม ภคกัญญา

 ประวัติ 
ภคกัญญา เจริญยศ หรือ แบม เกิดเมื่อวันที่ 30 มีนาคม พ.ศ. 2538 เริ่มเข้าวงการบันเทิงโดยเป็นหนึ่งในสมาชิก คิส มี ไฟฟ์ จากค่ายกามิกาเซ่ เมื่อปี พ.ศ. 2553 และได้หมดสัญญาลงในปี พ.ศ. 2556 ต่อมาในปี พ.ศ. 2557 ได้เซ็นสัญญาเป็นนักแสดงค่ายเอ็กแซ็กท์ (เดอะ วัน เอ็นเตอร์ไพรส์ ในปัจจุบัน) จนกระทั่งหมดสัญญาลงในปี พ.ศ. 2561 ภคกัญญาจบการศึกษาระดับชั้นมัธยมศึกษาจาก โรงเรียนนานาชาติเอกมัย จบการศึกษาระดับปริญญาตรีจาก คณะอักษรศาสตร์ จุฬาลงกรณ์มหาวิทยาลัย วิชาเอกภาษาและวัฒนธรรม (หลักสูตรนานาชาติ) วิชาโทภาษาญี่ปุ่น และจบการศึกษาระดับปริญญาโทจาก มหาวิทยาลัยลัฟบะระ ประเทศอังกฤษ สาขาวิชา Msc Digital Marketing (Master of Science) ปัจจุบันเป็นอาจารย์สอนพิเศษด้านภาษาร่วมกับ เกล ณัฐชา เอกแสงกุล

 ผลงาน 
 ละครโทรทัศน์ 

| rowspan = "1" | 2548 || มหัศจรรย์วันเกิด || มายด์ 
|-
| rowspan = "1" | 2557–2558 || สงครามนางงาม || เพียงฟ้า อัศวรังสิกุล (ฟ้า)
|-
| rowspan = "1" | 2558 || จัดรัก วิวาห์ลวง || แบม ภคกัญญา (รับเชิญ)
|-
|rowspan = "1" | 2559 || สลักจิต || กรรณิการ์ เกรียงยุทธิการ (เล็ก)
|-
|rowspan = "2" | 2560 || กับดักเสน่หา || แบม (รับเชิญ)
|-
| เธอคือพรหมลิขิต || ฟ้า 
|-
|rowspan = "1" | 2561 || ทานตะวันจันทร์วาด || เมริสา (เม) 
|-
|rowspan = "1" | 2562 || อรุณา2019 || พิศพักตร์(รับเชิญ)
|-

 ซีรีส์ 
 ปี  เรื่อง  ตอน  บทบาท 2558  Wifi Society  In Relationship รัก/หลอน  แพร บ้านนี้มีรัก  ซอมบี้ที่รัก  เอื้อย (รับเชิญ)2559  เราเกิดในรัชกาลที่ ๙ เดอะซีรีส์  ชีวิตเพื่อให้  พยาบาล เป็นต่อ NEW SEASON  Will you marry me?  นุช (รับเชิญ) 2560  เสือ ชะนี เก้ง  คลังแสงชะนีน้อย  ครีม (รับเชิญ) 2561  โสด Stories 2  -  โซอี้ (รับเชิญ)

 มิวสิกวิดีโอ 
 ปี  เพลง  ศิลปิน 2553  Follow u, Follow me'' Rookie BB 2557  จับ  วรกร ศิริสรณ์

 พิธีกร 
 กามิกาเซ่

 ผลงานเพลง 
 Morning kiss
 ไวต่อความรู้สึก (Sensitive)
 คิดก่อนทิ้ง (One Last Chance)
 Ab (แอ๊บ)
 Ab (Acoustic Version)
 Angry Boo
 KamiKaze Wave
 รักเธอ ทุกวินาที (Every Minute)
 รักแท้จะตามหาเธอ (Destiny)

 คอนเสิร์ต 
 คอนเสิร์ต ชื่อคอนเสิร์ต  วันที่แสดง  สถานที่แสดง KamiKaze Wave Concert26 มิถุนายน พ.ศ. 2553อินดอร์สเตเดียม หัวหมากFaye Fang Kaew Ladies & Gentlemen Debutante Concert (เป็นแขกรับเชิญ) 18 ธันวาคม พ.ศ. 2553Centerpoint Playhouse@Central Worldเถ้าแก่น้อย Presents K-OTIC The Real Time Concert (เป็นแขกรับเชิญ)23 เมษายน พ.ศ. 2554รอยัล พารากอน ฮอลล์ สยามพารากอนHiruscar Pots atne Present KamiKaze Loveเว่อร์ Concert30 กรกฎาคม พ.ศ. 2554รอยัล พารากอน ฮอลล์ สยามพารากอนKAMIKAZE THE 5th DESTINY CONCERT13 ตุลาคม  พ.ศ. 2555รอยัล พารากอน ฮอลล์ สยามพารากอน
# วัดเจริญธรรม
วัดเจริญธรรมหรือวัดถ้ำภูตอง ตั้งอยู่ในตำบลนิคมสร้างตนเอง อำเภอเมืองลพบุรี จังหวัดลพบุรี
วัดเจริญธรรมเป็นวัดหนึ่งที่มีความสวยงามและทิวทัศน์ที่น่าชื่นชม เพราะอยู่บริเวณเชิงเขาและติดถนนใหญ่ มีความเงียบสงบ เป็นวัดที่เน้นการปฏิบัติธรรมที่มีชื่อเสียงวัดหนึ่งของจังหวัดลพบุรี เป็นวัดสายวิปัสนาธรรมโลกุตระ มีพระอุโบสถที่ตั้งอยู่บนเขาที่มีความสวยงาม ในปัจจุบันวัดนี้เป็นที่นิยมของพุทธศาสนิกชนนิยมเดินทางมายังวัดแห่งนี้เพื่อเจริญภาวะนาและปฏิบัติธรรม
# เลโอโปลด์สบืร์ค
เลโอโปลด์สบืร์ค  เป็นเทศบาลในมณฑลลิมเบิร์กของประเทศเบลเยียม มีประชากรประมาณ 15,000 คน ภายในพื้นที่ 22.49 ตารางกิโลเมตร เกิดขึ้นจากการควบรวมเลโอโปลด์สบืร์คและหมู่บ้านแฮ็ปเปินเข้าไว้ด้วยกัน

 แหล่งข้อมูลอื่น 

 เว็บไซต์อย่างเป็นทางการของเลโอโปลด์สบืร์ค 
 เว็บไซต์อย่างไม่เป็นทางการของเลโอโปลด์สบืร์ค ,
# ตึกเมโทรโพลิแทน ไลฟ์ อินชัวแรนซ์
ตึกเมโทรโพลิแทน ไลฟ์ อินชัวแรนซ์  เป็นตึกสูงที่ตั้งอยู่ที่ถนนเมดิสัน เขตแมนแฮตตัน นครนิวยอร์ก ออกแบบโดย Napoleon LeBrun  & Sons และก่อสร้างโดย Hedden Construction Company โดยได้แบบมาจากหอระฆังซันมาร์โก ในอิตาลี"Before This Seven-Day Wonder in Construction Is Completed It Will Be Overtopped by the Tall Tower of the Metropolitan Life.; A Reminder of Venice. How the Tower is Built. The Struggle with the Wind. Differs from Other Skyscrapers. An Extraordinary View." The New York Times, December 29, 1907. p. SM5 สร้างเมื่อ พ.ศ. 2452 และใช้เป็นสำนักงานใหญ่ของบริษัทจนถึง พ.ศ. 2548 เป็นตึกที่สูงที่สุดในโลกอยู่สามปี คือจนถึง พ.ศ. 2456 จึงเสียตำแหน่งให้กับตึกวูลเวิร์ธ"Met Life Tower Named A New York Landmark", The New York Times, June 14, 1989. p. B4 

สมุดภาพ
# เมวเวิน-เครยโตรเดอ
เมวเวิน-เครยโตรเดอ  เป็นเทศบาลในมณฑลลิมเบิร์กของประเทศเบลเยียม มีประชากรประมาณ 13,000 คน ภายในพื้นที่ 9,126 เฮกตาร์ อยู่ห่างจากฮัสเซิลต์ไปทางทิศใต้ 22 กิโลเมตร และบรัสเซลส์อยู่ทางทิศตะวันตกเฉียงใต้ประมาณ 85 กิโลเมตร

 แหล่งข้อมูลอื่น 

 เว็บไซต์อย่างเป็นทางการของเมวเวิน-เครยโตรเดอ
# ตึกวูลเวิร์ธ
ตึกวูลเวิร์ธ (Woolworth Building) ออกแบบโดยสถาปนิก Cass Gilbert เมื่อ พ.ศ. 2456 เป็นตึกสูงที่เก่าที่สุดในสหรัฐ และเป็นสัญลักษณ์ทางประวัติศาสตร์แห่งชาติตั้งแต่ พ.ศ. 2509  และเป็นสัญลักษณ์ของนิวยอร์กตั้งแต่ พ.ศ. 2526, p. 25.

สมุดภาพ
# โรงพยาบาลพระราม 9
โรงพยาบาลพระรามเก้า  เป็นโรงพยาบาลเอกชน ตั้งอยู่บนถนนพระราม 9 แขวงบางกะปิ เขตห้วยขวาง กรุงเทพมหานคร ประเทศไทย ปัจจุบันมีแพทย์กว่า 200 คน และบุคลากรทางการแพทย์อื่น ๆ

ประวัติ
thumb|left|อาคารโรงพยาบาลพระรามเก้า
ก่อตั้งโดยคณะคณะแพทย์จากสาขาต่าง ๆ รวมตัวกัน และเปิดให้บริการเมื่อวันที่ 19 กรกฎาคม 1992 ปัจจุบันมีนายแพทย์เสถียร ภู่ประเสริฐ อายุรแพทย์ เป็นผู้อำนวยการโรงพยาบาล

บริการและการรักษา

thumb|right|สถาบันหัวใจและหลอดเลือดพระรามเก้า
ประกอบด้วยสถาบันการแพทย์ 2 สถาบัน และศูนย์การแพทย์เฉพาะทาง 22 ศูนย์

 สถาบันการแพทย์  
สถาบันหัวใจและหลอดเลือดพระรามเก้า
สถาบันเปลี่ยนไตพระรามเก้า

 ศูนย์การแพทย์เฉพาะทาง  
ศูนย์สูตินรีเวช
ศูนย์ศัลยกรรมกระดูกและข้อ
ศูนย์อายุรกรรม
ศูนย์ศัลยกรรม
ศูนย์กุมารเวชกรรม
ศูนย์ ตา หู คอ จมูก
ศูนย์ทันตกรรม
ศูนย์ตรวจสุขภาพ
ศูนย์ผิวหนังและเลเซอร์ศัลยกรรมความงาม
ศูนย์เวชศาสตร์ฟื้นฟู
ศูนย์อิมเมจจิ้ง เซ็นเตอร์
ศูนย์อุบัติเหตุและฉุกเฉิน
ศูนย์เฉพาะทางด้านมะเร็ง

รางวัลและการรับรองคุณภาพโรงพยาบาล
 12 มีนาคม พ.ศ. 2550 ได้รับการรับรองจากสถาบันพัฒนาและรับรองคุณภาพโรงพยาบาล (HA : Hospital Accreditation)
 20 พฤศจิกายน พ.ศ. 2553 ได้รับการรับรองมาตรฐาน JCI (Joint Commission International) โดยสถาบันจากสหรัฐอเมริกา
# เธอกับเขาและรักของเรา
เธอกับเขาและรักของเรา  เป็นละครที่ออกอากาศทางช่อง 7  โดยบริษัท โพลีพลัส เอ็นเตอร์เทนเม้นท์ ออกอากาศทุกวันจันทร์- อังคาร เวลา 20.30 - 22.30 น. ออกอากาศตอนแรกวันที่ 29 พฤศจิกายน พ.ศ. 2553 - 7 กุมภาพันธ์ พ.ศ. 2554, ออกอากาศซ้ำครั้งที่ 1 ในช่วงละครตอนบ่าย วันที่ 22 พฤศจิกายน พ.ศ. 2556 - 30 ธันวาคม พ.ศ. 2556, ออกอากาศซ้ำครั้งที่ 2 วันที่ 28 กุมภาพันธ์ พ.ศ. 2563 - 27 มีนาคม พ.ศ. 2563 ในช่วงเวลาของละครดังที่คิดถึง เป็นละครแนวโรแมนติก-ดราม่า เกี่ยวกับโศกนาฏกรรมความรักต้องห้าม เป็นละครที่ได้รับความนิยมอย่างสูง มีตอนออกอากาศทั้งหมดมากถึง 21 ตอน และได้รับรางวัลละครไทยยอดนิยม จาก "คม ชัด ลึก อวอร์ด" ประจำปี 2554ประกาศรางวัลคมชัดลึก อวอร์ด ครั้งที่ 9news.sanook.com

บทประพันธ์ของ สรัญรารัญ บทโทรทัศน์โดย สรัญรารัญ กำกับการแสดงโดย พีรพล เธียรเจริญ

 นักแสดง 
 บทบาท  นักแสดง แป้งร่ำ วรรัตน์ เขมนิจ จามิกรณ์ เปา อารักษ์ อมรศุภศิริ ชานนท์ กันต์ กันตถาวร คุณใหญ่ รัตตภาคย์พีท ทองเจือ คุณเล็ก รัตตภาคย์ บัณฑวิช ตระกูลพานิชย์ คุณหญิง รัตตภาคย์ คะนึงนิจ จักรสมิทธานนท์ ธนพ อัศนัย เทียนทอง อามุ่ย พิมพ์นิภา จิตตธีรโรจน์ ศจี พิชญ์นาฏ สาขากร กานดา รัตตภาคย์ สรารัตน์ หรุ่มเรืองวงศ์ ป้าระเบียบ ดีใจ ดีดีดี  ท่านสุพจน์ สุเชาว์ พงษ์วิไล  วิฑิต ปิยะ วิมุกตายน ลุงระบบ ค่อม ชวนชื่นจ่าถมสมเจต พยัฆโส ระบือ บอล เชิญยิ้ม อ้าย รัชดา โสภณจิรวุฒิ  เอื้อย รตวรรณ ออมไธสง

 เพลงประกอบละคร
ปฏิเสธไม่ได้ว่ารักเธอ ศิลปิน แบงค์ วงแคลช feat. แคล
 ฝากความยินดี (ชาย) ศิลปิน แบงค์ วงแคลช (ต้นฉบับ คริสติน่า อากีล่าร์)
 ฝากความยินดี (หญิง) ศิลปิน แคล (ต้นฉบับ คริสติน่า อากีล่าร์)
 เรื่องจริง ศิลปิน ป๊อด โมเดิร์นด็อก

 รางวัล 
 รางวัลเมขลา ครั้งที่ 24 รางวัลดารานำหญิงมณีเมขลาดีเด่นยอดนิยม (เขมนิจ จามิกรณ์)
 รางวัลเมขลา ครั้งที่ 24 สาขาแต่งหน้า - ทำผมดีเด่นเมขลามหานิยมแห่งปีประกาศผลรางวัลเมขลา ครั้งที่ 24  
คม ชัด ลึก อวอร์ด ประจำปี 2554 ประเภทป๊อปปูลาร์โหวต ละครไทยยอดนิยมประกาศรางวัลคมชัดลึก อวอร์ด ครั้งที่ 9news.sanook.com
 อ้างอิง
# สถาบันเทคโนโลยีพระจอมเกล้า (แก้ความกำกวม)
สถาบันเทคโนโลยีพระจอมเกล้า หรือ มหาวิทยาลัยเทคโนโลยีพระจอมเกล้า อาจหมายถึง
 
 สถาบันเทคโนโลยีพระจอมเกล้า สถาบันอุดมศึกษาของรัฐที่ก่อตั้งใน พ.ศ. 2514 จากการรวมวิทยาลัยสามแห่งเข้าด้วยกัน ต่อมาได้แยกออกจากกันเป็นสามสถาบันอุดมศึกษาอิสระใน พ.ศ. 2529 ซึ่งในปัจจุบันคือ
 มหาวิทยาลัยเทคโนโลยีพระจอมเกล้าธนบุรี (ในอดีตคือสถาบันเทคโนโลยีพระจอมเกล้าธนบุรี)
 มหาวิทยาลัยเทคโนโลยีพระจอมเกล้าพระนครเหนือ (ในอดีตคือสถาบันเทคโนโลยีพระจอมเกล้าพระนครเหนือ)
 สถาบันเทคโนโลยีพระจอมเกล้าเจ้าคุณทหารลาดกระบัง
# แบร์เดียนสก์
แบร์เดียนสก์  เป็นเมืองท่าในแคว้นซาปอริฌเฌีย ประเทศยูเครน บนฝั่งทะเลด้านเหนือของทะเลอะซอฟ ห่างจากเมืองมารีอูปอลไปทางทิศตะวันตกเฉียงใต้ 72 กิโลเมตร ตั้งอยู่ทางตะวันออกเฉียงใต้ของประเทศ เมืองเหมาะแก่การจอดเรือ มีการประมง ผลิตแป้ง กลั่นน้ำมัน เป็นเมืองตากอากาศ อยู่ใกล้ทะเลสาบน้ำเค็มขนาดใหญ่หลายแห่ง

จากการสำรวจประชากรในปี ค.ศ. 2001 มีประชากรราว 125,000 คน
# เพิร์ท (แก้ความกำกวม)
เพิร์ท หรือที่สะกดกันว่า เพิร์ธ อาจหมายถึงสถานที่ต่าง ๆ ดังนี้:
 เพิร์ท เมืองในรัฐเวสเทิร์นออสเตรเลีย ประเทศออสเตรเลีย
 เพิร์ท (สกอตแลนด์)
 เพิร์ท, ออนตาริโอ ในแคนาดา
 เพิร์ท, นิวยอร์ก ในสหรัฐอเมริกา
# ดาเนา (จังหวัดเซบู)
ดาเนา  เป็นเมืองตั้งอยู่บนฝั่งตะวันออกของเกาะเซบู ประเทศฟิลิปปินส์ ห่างจากนครเซบูไปทางทิศตะวันออกเฉียงเหนือ 27 กิโลเมตร เป็นเมืองท่า มีเหมืองถ่านหินอยู่ในบริเวณใกล้เคียง จากการสำรวจประชากรในปี ค.ศ. 2007 มีประชากร 109,534 คน
# มาสเมเคอเลิน
มาสเมเคอเลิน  เป็นเทศบาลในมณฑลลิมเบิร์กของประเทศเบลเยียม มีประชากรประมาณ 37,000 คน ตั้งอยู่ริมแม่น้ำเมิซ ในอดีต บริเวณชายขอบของมาสเมเคอเลินมีการทำเหมืองถ่านหินเป็นจำนวนมาก ซึ่งดึงดูดประชากรจากประเทศเพื่อนบ้านให้มาอยู่ที่นี่ เช่น ชาวเนเธอร์แลนด์ เยอรมนี โปแลนด์ อิตาลี และตุรกี

 ความสัมพันธ์ระหว่างประเทศ 
มาสเมเคอเลินเป็นเมืองคู่แฝดและเมืองพี่น้องกับอีก 6 เมือง ดังนี้
  : ชโกเฟียโลกา
  : สไตน์
  : ออสตูนี
  : ตรีอันเดรีย
  : รุ่ยฟาง
  : สวาเน

 แหล่งข้อมูลอื่น 

 เว็บไซต์อย่างเป็นทางการของมาสเมเคอเลิน
# เกาะมินดาเนา
มินดาเนา  เป็นเกาะที่ใหญ่ที่สุดอันดับ 2 และตั้งอยู่ทางตะวันออกสุดของประเทศฟิลิปปินส์ มีลักษณะภูมิประเทศที่มีรูปร่างคล้ายสามเหลี่ยม ชายฝั่งเว้าแหว่ง มีอ่าวขนาดใหญ่และเล็กจำนวนมาก มีเทือกเขาซึ่งมียอดเขาหลายแห่งที่มีความสูงมากกว่า 1,500 เมตร ยอดสูงสุดชื่อ อาโป สูง 2,954 เมตร มีระบบแม่น้ำหลัก 2 ระบบ คือ ระบบแม่น้ำอากูซันทางตะวันออก และระบบแม่น้ำมินดาเนาทางใต้และกลาง ผลิตผลสำคัญ ได้แก่ ข้าวโพด ข้าวเจ้า มะพร้าว ไม้ซุง กาแฟ ป่านอะบากา

ศาสนาอิสลามได้เผยแผ่เข้าไปในเกาะ ในคริสต์ศตวรรษที่ 16 เฟอร์ดินานด์ มาเจลลัน ซึ่งเดินเรือให้แก่กษัตริย์สเปนได้เดินทางมาถึงเกาะนี้ ใน ค.ศ. 1521 ถึงแม้ว่าสเปนจะอ้างกรรมสิทธิ์ครอบครอง แต่ก็ยังคงเป็นอิสระต่อการปกครองของสเปน เนื่องจากการต่อต้านจากประชาชนที่นับถือศาสนาอิสลาม (โดยเฉพาะชนเผ่าโมโรส) ต่อมาได้รวมเข้าอยู่กับรัฐบาลของพลเรือนภายใต้การปกครองของสหรัฐอเมริกา

มินดาเนา
หมวดหมู่:เกาะมินดาเนา
# ไมเคิล ซี. ฮอลล์
ไมเคิล คาร์ไลล์ ฮอลล์  เกิดเมื่อวันที่ 1 กุมภาพันธ์ ค.ศ. 1971 เป็นนักแสดงชาวอเมริกัน แสดงในซีรีส์โทรทัศน์ อย่างบทเดวิด ฟิชเชอร์ ในซีรีส์ช่องเอชบีโอเรื่อง ซิกส์ฟีตอันเดอร์ และบทเด็กเตอร์ มอร์แกน ในซีรีส์ทางช่องโชว์ไทม์เรื่อง เดกซ์เตอร์ ในปี ค.ศ. 2009 เขาได้รับรางวัลลูกโลกทองคำและรางวัลแซกอวอร์ด จากบทบาทในเรื่อง เดกซ์เตอร์
# เชื้อเพลิงสาหร่าย
เชื้อเพลิงสาหร่าย คือพลังงานเชื้อเพลิงชนิดหนึ่ง โดยใช้สาหร่ายเป็นวัตถุดิบ จัดได้ว่าเป็นพลังงานสะอาดชนิดหนึ่ง

 ประเภทของเชื้อเพลิงสาหร่าย 
 ไบโอดีเซลจากสาหร่าย
 ไบโอโซลีนจากสาหร่าย

 กระบวนการผลิตเชื้อเพลิงสาหร่าย 
 กระบวนการเพาะเลี้ยงสาหร่าย
 เก็บเกี่ยวจากธรรมชาติ
 เพาะเลี้ยง
 ระบบเปิด บ่อสาหร่าย
 ระบบปิด เครื่องปฏิกิริยาชีวภาพ
 กระบวนการสกัดน้ำมันสาหร่าย
 solvent solvent extraction
 กระบวนการแปรสภาพเป็นพลังงานเชื้อเพลิง
 ใช้โดยตรง หรือ ผสมกับเชื้อเพลิงทั่วไป
 :En:microemulsion
 :En:tranesterification
 acidic catalyzed transesterification
 alkali catalyzed transesterification
 enzymetic catalyzed transesterification
 non catalyzed transesterification
 :En:pyrolysis หรือ (thermal cracking)
 critical CO2 extraction

 การวิจัยและพัฒนาเชื้อเพลิงสาหร่าย 
การวิจัยในปัจจุบันทั้งในประเทศไทยและต่างประเทศ ต่างมุ่งเด้นด้าน
 การคัดเลือกสายพันธุ์สาหร่ายที่มีศักยภาพสูง ทั้ง มหสาหร่าย (macro algae) และ จุลสาหร่าย (micro algae)
 กระบวนการผลิตเพาะเลี้ยงที่มีความเหมาะสมทั้งปริมาณผลผลิตและช่วยรักษาสิ่งแวดล้อม
 กระบวนการสกัดสารจากสาหร่ายที่มีผลิตภาพสูง
 กระบวนการแปรสภาพเป็นพลังงานที่ใหอัตราการผลิตสูง

ปี2007 มีการวิจัย การผลิตไบโอดีเซลจากสาหร่าย (Biodiesel Production from Algae) โดยคณะวิจัยของภาควิชาผลิตภัณฑ์ประมง คณะประมง มหาวิทยาลัยเกษตรศาสตร์ Boonprab, K., K.Kaewmanee, S.Patpitak and J.Vichaiprom. 2009. Biodiesel from Freshwater Algae, Cladophora glomerata. Phycologia 48 (4) :11p.คุณากร แก้วมณี, ทรงพล แพทย์พิทักษ์, จารุวรรณ วิชัยพรหม. 2009. ปัญหาพิเศษ เรื่อง การผลิตไบโอดีเซลจากสาหร่าย (Biodiesel Production from Algae) , ภาควิชาผลิตภัณฑ์ประมง คณะประมง มหาวิทยาลัยเกษตรศาสตร์ กรุงเทพ 2009. 63น.กังสดาลย์ บุญปราบ, คุณากร แก้วมณี, ทรงพล แพทย์พิทักษ์, จารุวรรณ วิชัยพรหม, สรายุทธ สามัตถิยากร. 2558. ไบโอดีเซลจากสาหร่ายกลุ่มแมคโครอัลจีของไทย (Biodiesel from Thai macro algae) . วารสารวิทยาศาสตร์การประมงปี 2558 ฉบับที่ 1-2: 64-77.(Abstract in English)

31 มีนาคม ปี2011 มีการลงนามเพื่อพัฒนาอุตสาหกรรมเชื้อเพลิงชีวภาพจากสาหร่าย ระหว่างกรมพัฒนาพลังงานทดแทนและอนุรักษ์พลังงาน บมจ. บางจากปิโตรเลียม บจก. ผลิตไฟฟ้าราชบุรีโฮลดิ้ง บจก. ล็อกซ์เลย์ โดยมี รมว. กระทรวงพลังงาน นพ.วรรณรัตน์ ชาญนุกูลเป็นประธานhttp://www.mcot.net/cfcustom/cache_page/188949.html

 จุดแข็งเชื้อเพลิงสาหร่าย 
 เป็นพลังงานทดแทน น้ำมันเชื้อเพลิงแบบดั้งเดิม (ปิโตรเลียม) ซึ่งมีราคาสูง
 Carbon Cycle บนผิวโลก มีความสมดุล ชะลอการเกิดภาวะโลกร้อน
 การใช้สาหร่ายเป็นวัตถุดิบ ไม่กระทบต่อพื้นที่หลักทางการเกษตรโดยเฉพาะกับประเทศไทย ซึ่งเป็นปัจจัยการผลิตอาหารของมนุษย์และปศุสัตว์ สร้างความมั่นคงทางอาหาร (Food Security)
 สาหร่ายมีศักยภาพสูงในการนำมาผลิตพลังงานเมื่อเทียบกับชีวมวลอื่น ๆ เนื่องจาก สาหร่ายมีต้นทุนการผลิตต่ำกว่า และมีความยืดหยุ่นในการผลิตสูงกว่า ทั้งทางเศรษฐกิจและทางสิ่งแวดล้อม
 สำหรับประเทศไทย ประเทศไทยสามารถสร้างองค์ความรู้และวิจัย รวมทั้งการต่อยอดได้ด้วยตัวเอง อันจะเป็นการช่วยการพัฒนาชาติอย่างยั่งยืน
# โกเซน อายะ
อายะ โกเซน  (พ.ศ. 2067 — พ.ศ. 2152)  เป็นพี่สาวต่างแม่ของอุเอสึงิ เคนชิน ,แม่ของอุเอะสึงิ คาเงะคัทสึ และเป็นภรรยาคนแรกของนากาโอะ มาซากาเกะ เกิดที่เซนโต (仙桃院 Sentō-In) เช่นเดียวกับ นากาโอะ มาซากาเกะ เป็นลูกสาวคนโตที่แก่ที่สุดในฐานะลูกสาวคนโตสอง นากาโอะ ทาเมะกาเกะของเซนโต เธอบอกว่าจะมาจากแม่ของเขา หรืออุเอะสึงิเคนชิน แม้ว่าจะเป็นสิ่งที่ดีที่รู้ภายใต้ชื่อทางพระพุทธศาสนา พวกเขาเคยรู้จักกันในชื่อ อายะฮิเมะ(綾姫)นั้นเป็นความหวัง และความกล้าหาญความโง่เขลา
ใน พ.ศ. 2080 เอได้หมั้นหมายกับนากาโอะ มาซากาเกะ ในระหว่างนั้นและได้กำเนิดบุตรชาย 2 คน บุตรสาว 2 คนด้วยกัน บุตรชายคยโตตายตั้งแต่อายุ 10 ขวบ ดังนั้นบุตรชายคนที่สอง คาเงะคัทสึ ได้รับเลี้ยงเข้าเป็นลูกบุญธรรมในอุเอะสึงิภายใต้คำสั่งของเคนชิน ส่วนบุตรสาวได้รับเลี้ยงในตระกูลอุเอะสึงิและเริ่มต้นเป็นภรรยาเจ้าของที่ดินศักดินาอย่างซื่อสัตย์ เซนโตอินถูกย้ายไปในปราสาทคาสุกายามะใน พ.ศ 2107 ตำนานที่คาเนะสึกุ นาโอเอะ ยอมรับในความสามารถพิเศษและแนะนำรับใช้คาเงะคัทสึ, มีข่าวลือถึงคาเนะสึกุพยายามเอาใจใส่ทำให้รู้สึกขอบคุณเป็นอย่างมาก

 หลังจากเคนชินสิ้นชีพ 
การโต้แย้งของพลเมืองระหว่างคาเงะคัทสึและคาเงะโทระเริ่มขึ้นหลังจากเคนชินสิ้นชีพลง เซนโตอินพยายามป้องกันทายาทคาเงะโทระหลังจากการตายของพี่สาวของเธอ แม้ว่าเธอจะอยู่กับคาเงะโทระเธอก็กลับไป เธอจึงชดเชยให้คิคุฮิเมะกับโอเซน โนะ กะตะ ดูแลอย่างใกล้ชิด เธอสิ้นชีพลงที่ปราสาทโยเนะซาวะ และที่ไรเซนจิเป็นสถานที่ที่เธอได้ชื่อทางพระพุทธศาสนา เซนโตอิน ว่าทำไมเธอชื่อเช่นนี้ ยังคงถกเถียงกันด้วยเหตุผลที่จนถึงทุกวันนี้